ג'יין בורדו

ג'יין בורדו (Jane Bordeaux) הוא הרכב מוזיקלי אינדי, קאנטרי ופולק עברי שהוקם בשנת 2012. חברי הלהקה הם דורון טלמון (הסולנית), מתי גלעד, יואב ארבל, רמי אוסרווסר וסתיו אחאי.

== ביוגרפיה ==
הלהקה החלה את דרכה עם ארבעה חברים שכללו את טלמון וגלעד, שהכירו בבית הספר למוזיקה רימון. המוזיקה של הלהקה אופיינה תחילה בסגנון קאנטרי רוקיסטי. השם "ג'יין בורדו" הוא שילוב שמותיהם של שני הסוסים של אחותה של הסולנית דורון טלמון. בשלב מסוים פרשו שני חברי הלהקה האחרים, ובדיוק אז חזר אמיר זאבי מלימודי מוזיקה בניו יורק, והצטרף לצמד. לאחר הצטרפותו של זאבי החלו חברי הלהקה לנגן בצורה אקוסטית בלבד בהופעותיהם, בשל אילוצים טכניים. הם המשיכו עם הפורמט האקוסטי כיוון שלדבריהם "פתאום זה נשמע נכון, הטקסטים יצאו טובים יותר, והעיבודים עדיין נשמעו מלאים", ובכך זנחו את הסגנון הרוקיסטי והתמקדו בסגנון הפולק קאנטרי. הפורמט האקוסטי גם סייע להם לשמור על ניידות.

ב-20 באוגוסט 2014 יצא הסינגל הראשון של הלהקה, "עינב". כחודשיים לאחר מכן, ב-4 באוקטובר, יצא אלבום הבכורה האפונימי של הלהקה, "ג'יין בורדו", אשר מומן באמצעות פרויקט באתר הדסטארט. ב-20 בנובמבר של אותה השנה יצא הסינגל השני מתוך האלבום, "איך אפשר שלא", אשר הביא לפריצת הדרך של הלהקה, לאחר שהפך ללהיט רדיו. בסוף שנת 2015 התפרסמו נתונים לפיהם הלהקה הייתה המושמעת ביותר בגלגלצ בשנה החולפת. ב-26 באוגוסט 2016 קיבלו אלבום זהב במהלך הופעה במועדון "זאפה תל אביב".

ב-8 ביוני 2017 יצא אלבומה השני של הלהקה, "מה שחשוב". באותה השנה נוספו דמויות להקת "קייט מרלו", הגרסה הפארודית של הלהקה, לתוכנית "ארץ נהדרת".

ב-15 בדצמבר 2018 הוציאה הלהקה את "תנו לנמנם", הסינגל הראשון לקראת אלבומה השלישי. ב-1 ביולי 2019 הוציאה הלהקה סינגל נוסף, בשם "רוקדים צמודים" וב-1 באוגוסט 2019 יצא האלבום "אוקיינוסים".

ב-24 בינואר 2022 יצא הסינגל "טי-שירט".<ref></ref>
ב-14 בספטמבר יצא הסינגל "מחזיקה לי את הלב", בשיתוף עם הזמר והיוצר DORJ.

ב-20 במרץ 2023 יצא הסינגל "לא יוצאת למסיבות". ב-10 באוגוסט יצא הסינגל "מגדל המים". הסינגל הגיע למקום ה-12 במצעד השבועי של מדיה פורסט.<ref></ref> ב-12 בנובמבר של אותה השנה הוציאו את הסינגל "לא לבד", במהלך מלחמת חרבות ברזל. השיר הגיע למקום ה-14 במצעד השבועי של מדיה פורסט.<ref></ref>

ב-13 במרץ 2024 הוציאו את הסינגל "פולארויד", וב-8 באפריל את הסינגל "כישוף", שניהם מתוך האלבום החמישי "כישוף", שיצא ב-14 באפריל.<ref></ref>

== חברי הלהקה ==
=== חברי הלהקה הנוכחיים ===
* דורון טלמון (סולנית, שירה, גיטרה וכלי הקשה), נולדה בשנת 1986. גדלה במושב רמות. בוגרת בית ספר רימון, ושימשה כזמרת ליווי של רמי קלינשטיין. נשואה לחבר הלהקה, מתי גלעד, ולהם בת משותפת.
* מתי גלעד (קונטרבס, גיטרה בס, קולות), נולד בשנת 1989. בוגר בית ספר רימון וחבר גם בלהקת לולה מארש. נשוי לחברת הלהקה, דורון טלמון, ולהם בת משותפת.
* יואב ארבל (תופים, קולות).
*רמי אוסרווסר (גיטרה אקוסטית, גיטרה חשמלית, יוקולילי)
* סתיו אחאי (קלידים)

=== חברי הלהקה בעבר ===
* אמיר זאבי (גיטרה אקוסטית, גיטרה חשמלית, יוקולילי, קולות), בוגר בית ספר רימון
* גיל לנדאו (גיטרה)

== דיסקוגרפיה ==
=== אלבומי אולפן ===
* ג'יין בורדו (2014)
* מה שחשוב (2017)
* אוקיינוסים (2019)
*שירים של אחרים (2020)
*כישוף (2024)

=== אלבומי הופעה ===
* שירים עם אחרים (2020)

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
|2021
| rowspan="2" |פרסי נבחרי השנה של פרוגי
| rowspan="2" |הרכב השנה במוזיקה
|
|-
|2022
|
|}

== קישורים חיצוניים ==

* 

* [http://blog.linktone.co.il/הכר-את-ההרכב-גיין-בורדו/ הכר את הלהקה], ראיון בתחילת דרכה של הלהקה, בלוג המוזיקה של לינקטון, 24 באוגוסט 2014
* , 12 באוקטובר 2014
* 
* 
* 
* ספיר לוי, [http://israeliculture.wixsite.com/israeliculture/single-post/2015/11/20/דורון-טלמון-סולנית-להקת-גיין-בורדו-בראיון-אישי-ואינטימי-לתרבות-עכשיו דורון טלמון - סולנית להקת "ג'יין בורדו": בראיון אישי ואינטימי לתרבות עכשיו], באתר תרבות עכשיו, 30 בנובמבר 2016
* 
* [https://www.youtube.com/watch?v=PiIri_oIdqE ג'יין בורדו לייב], כאן רדיו, גימלייב, 11 בספטמבר 2017
* 

==הערות שוליים==

קטגוריה:להקות פולק ישראליות
קטגוריה:להקות אינדי ישראליות
קטגוריה:פורבס 30Under30: ישראל